Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: intézmények, valamint személyek szakmai feladatairól és mûködésük feltételeirõl szóló 15/1998. (IV. 30.) NM rendelet
Paragraph Index: 328

4. Jász-Nagykun-Szolnok Megyei Szakképzõ Iskola és Gyermekotthon 1998-as, lakásotthonokat érintõ, helyszíni vizsgálat a következõket állapította meg: hiányoztak a gyerekekkel foglalkozó szakemberek, nem volt megfelelõ az otthon által biztosított egészségügyi ellátás. A gyerekeket nem vonták be az õket érintõ döntések meghozatalába, panaszaik, kívánságaik elõadásának nem volt fóruma. Az otthonban nem biztosították a személyes tárgyak biztonságos elhelyezését, önkényesen alkalmazták a fegyelmezés, illetve a büntetés eszközeit. A gyerekek közül többen nem jártak iskolába. Az otthon a szabadidõ eltöltésének lehetõségét csak igen korlátozott mértékben biztosította, és nem fordított kellõ figyelmet a gondozott fiatalok életvitelére (alkohol, drogfogyasztás) sem. Szép utcai lakásotthon A lakásotthont 1998 augusztusa óta új vezetõ irányítja. Az intézmény szakemberrel való ellátottsága a jogszabályi elõírásoknak megfelelõ. Az otthon 2002. december 1-jéig ideiglenes mûködési engedélyt kapott, ennek oka, hogy az épület bõvítése szükséges ahhoz, hogy a feltételek a jogszabályi elõírásoknak megfeleljenek. Az utóvizsgálat idején a lakásotthonban tizenkét gyermek élt, négy szobában voltak elhelyezve. Mindegyik lakószoba és a közös helyiség is nagyon barátságos, otthonos. Az egész ház tiszta, rendben tartott. A szabadidõs foglalkozások a gyermekek életkorának megfelelõek voltak. Hétköznap délben a gyermekek az iskolában ebédelnek, a vacsorát az otthonban fõzik. Nagy gondot jelent – ezért is szükséges a napi fõzés –, hogy a gondozottak napi ötszöri étkezésére fejenként 403 Ft-ot kap az intézmény. Az összes dologi kiadásra pedig havonta 33 000 Ft áll rendelkezésükre. Ebbõl kell a nyári nyaralást, a gyermekek felruházását, iskolai kirándulását is fedezni. A ház fenntartásának költségeit és a gyermekek zsebpénzét a fenntartó közvetlenül fizeti. Az otthonvezetõnek – a szûkös anyagi ellátás ellenére – eddig sikerült megoldani mind azt, hogy a ház állaga ne romoljon, mind a gyermekek étkeztetését, felruházását, iskolai kirándulásokon való részvételét, nyári táborozását, nyaralását. A gyermekek napi ötszöri étkezésének biztosítására csak folyamatos nehézségek árán van mód. Kis János utcai lakásotthon A speciális lakásotthonban az utóvizsgálat idején az engedélyezett nyolc férõhelyen négy, 16 és 22 év közötti fiatalt gondoztak. Ebbe a speciális otthonba többnyire a minden más ellátási formából „kikopott”, javítóintézetet, esetleg börtönt is megjárt, enyhébb-súlyosabb magatartási zavaros fiúkat helyeznek. Az intézményben dolgozó pedagógusok, gyermekfelügyelõ és gondozók száma és képzettsége megfelel a jogszabályban elõírtaknak. Az otthon épülete igen rossz mûszaki állapotban van, a fenntartó ezért tervezi a ház eladását, és a gondozottak más helyre költöztetését. Ez a lakásotthon is önállóan gazdálkodik az állami normatívából az étkeztetésre és a dologi kiadásokra megkapott összegbõl. Itt még nehezebb a gazdálkodás, mint a Szép utcai lakásotthonban, hiszen csupán a négy fiatalra esõ normatívából gazdálkodhatnak. A vizsgálat megállapította, hogy a lakásotthonokban élõ gondozottak étkezésére és a dologi kiadásokra fordítható összeg nem elegendõ az ott élõk megfelelõ ellátásához. Mindez a lehetõ legmagasabb szintû testi, lelki egészséghez fûzõdõ joggal összefüggésben visszásságot okoz, ezért az általános helyettes felkérte a Jász-Nagykun-Szolnok Megyei Közgyûlés elnökét, hogy terjessze a jelentést a fenntartó megyei önkormányzat elé azzal az ajánlással, hogy az vizsgálja felül az állami gyermekvédelmi normatíva felhasználásának jelenlegi rendszerét, illetve vegye fontolóra a kiegészítõ finanszírozás lehetõségét. A közgyûlés elnöke arról tájékoztatta az általános helyettest, hogy a lakásotthonok élelmezési normájának kiegészítõ finanszírozására – anyagi erõforrások hiányában – nincs lehetõség. A közgyûlés döntést hozott a Kiss János utcai lakásotthon értékesítésérõl, továbbá a speciális lakásotthonok bútorzatának, textíliáinak és egyes tartós fogyasztási cikkeinek cseréjérõl.

Source: https://magyarkozlony.hu/hivatalos-lapok/8039bfe0f40276fecc23262d919aa7c1d80a9e23/dokumentumok/39e812c3fbf1ff2c517187a4321c7fadafe02615/letoltes